**МОДЕЛ УГОВОР**

(Набавка грађевинско-занатских радова на уређењу просторија 12, 13, 14 на галерији Природно-математичког факултета у Нишу)

Закључен у Нишу између следећих уговорних страна:

**1. ПРИРОДНО-МАТЕМАТИЧКИ ФАКУЛТЕТ У НИШУ,** са седиштем у Нишу, ул. Вишеградска бр. 33, матични број 17267906, ПИБ 100668023 кога заступа декан Проф. др Нико Радуловић (у даљем тексту: **Наручилац**) и

**2.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_, ПИБ\_\_\_\_\_\_\_\_\_\_\_\_\_\_ кога заступа\_\_\_\_\_\_\_\_\_\_\_\_\_\_ (у даљем тексту: **Извођач**).

Уговорне стране констатују:

- да је Наручилац, сагласно Закону о јавним набавкама, донео Налог о покретању поступка јавне набавке број 1022/1-01 од 05.08.2022. године, за набавку грађевинско-занатских радова на уређењу просторија 12, 13, 14 на галерији Природно-математичког факултета у Нишу;

- да је Извођач доставио своју понуду, која је заведена под бројем \_\_\_\_\_\_ дана \_\_\_\_\_\_\_\_\_\_ године, која чини саставни део овог уговора;

- да је Наручилац донео Одлуку број \_\_\_\_\_\_ од \_\_\_\_\_\_\_\_\_ године којом се Извођачу радова додељује Уговор.

**Члан 1.**

Предмет овог уговора је набавка грађевинско-занатских радова на уређењу просторија 12, 13, 14 на галерији Природно-математичког факултета у Нишу, а у свему према предмету радова и прихваћеној понуди Извођача која је саставни део Уговора. Ради извршења радова који су предмет овог уговора, Извођач се обавезује да обезбеди радну снагу, материјал и другу опрему, изврши грађевинско-занатске радове, као и све друге активности неопходнe за потпуно извршење радова који су предмет овог уговора, а у складу са важећим прописима и стандардима.

**Члан 2.**

Наручилац се обавезује:

- да уведе Извођача радова у посао. Под увођењем у посао подразумева се дефинисање радног задатка најкасније у року од 1 дан од дана потписивања уговора.

- да Извођачу радова плати извођење радова на начин и у роковима који су дефинисани овим уговором;

- да обезбеди примопредају изведених радова између овлашћеног лица (комисије) Наручиоца и Извођача.

**Члан 3.**

Извођач радова се обавезује:

- да отпочне са извођењем радова одмах након увођења у посао, на начин дефинисан овим уговором;

-да изводи радове према документацији односно прихваћеној понуди, у складу са прописима, стандардима, техничким нормативима и нормама квалитета који важе за извођење уговорених радова;

- да обезбеди, спроводи, контролише и одговара за спровођење мера заштите здравља и безбедности на раду при обављању радова;

‐да обезбеђује сигурност објеката, лица која обављају радове и околине (суседних објеката);

- да отклони сву евентуалну штету коју учини за време извођења радова;

- да по завршеним радовима одмах обавести Наручиоца да је завршио радове и да је спреман за њихову примопредају;

- да обезбеди присуство и учешће свог представника приликом примопредаје изведених радова;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала;

- да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 7 дана од позива Наручиоца.

**Члан 4.**

Укупно уговорена цена радова из члана 1. овог уговора износи\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_ динара са ПДВ-ом, а добијена је на основу јединичних цена из прихваћене понуде Извођача.

Уговорена цена из претходног става обухвата набавку грађевинско-занатских радова на уређењу просторија 12, 13, 14 на галерији Природно-математичког факултета у Нишу и трошкове организације као и све остале зависне трошкове Извођача.

**Уколико се грађевинским дневником и грађевинском књигом констатује мањи обим радова од радова дефинисаних техничком спецификацијом наручилац ће применити сразмеран однос цене за конкретне радове дефинисане понудом извођача и грађевинском књигом у супротном** **понуђач је у обавези да, након прегледа радова и провере количине радова који су дефинисани техничком спецификацијом, приликом формирања укупне цене узме у обзир све евентуалне вишкове и непредвиђене радове карактеристичне за наведену врсту радова и да укупну цену формира по принципу „кључ у руке“.** Принцип „кључ у руке“ подразумева да је понуђач у обавези да радове заврши у складу са ценом и роком завршетка радова у понуди и да накнадно не може да захтева повећање укупне цене, односно да понуђена цена обухвата и вредност свих вишкова и непредвиђених радова. Уколико понуђач тражи накнадно повећање цене, наручилац задржава право да наплати меницу „за добро извршење уговора“. Наплата менице не ослобађа понуђача обавезе да у потпуности изврши своју уговорну обавезу. Уколико и након наплате менице понуђач не извршава своје уговорне обавезе, наручилац задржава право да трошкове наплати преко трећег лица.

**Члан 5.**

Уговорне стране су сагласне да се плаћање по уговору изврши у свему према условима из прихваћене понуде која је саставни део уговора.

**Члан 6.**

Рок за завршетак уговорених радова из става 1. овог уговора је \_\_\_\_ дана, од дана увођења у посао сходно члану 2. Уговора. У рок се рачунају суботе, недеље и празници.

**Члан 7.**

Под завршетком радова у смислу претходног члана, подразумева се комисијски пријем изведених радова извршен од стране овлашћених лица Наручиоца и Извођача, и то најкасније у року од пет дана од дана завршетка радова. Уколико Комисија у свом извештају констатује примедбе на изведене радове, Извођач је дужан да их отклони у року који предложи комисија. Уколико Извођач у остављеном року не поступи по примедбама комисије, Наручилац ће отклонити недостатке ангажовањем трећих лица, о трошку Извођача. Евентуално уступање отклањања недостатака трећем лицу, Наручилац ће учинити по тржишним ценама и са пажњом доброг домаћина.

**Члан 8.**

Извођач радова се обавезује да ће извршити уговорене радове у складу са роком из члана 6. овог уговора. Ако Извођач радова својом кривицом не изврши уговорене радове у року из члана 6. уговора, сагласан је да плати Наручиоцу уговорну казну за сваки календарски дан закашњењења и то у висини од 2‰ (два промила) од укупне вредности уговорених радова, с тим што износ тако одређене уговорне казне не може да пређе 10% од вредности уговорених радова. Уговорну казну из предходног става Извођач радова прихвата да обрачуна и плати умањењем фактуре за изведене радове. Одредбе става 2. и 3. овог члана имају снагу вансудског поравнања, те су странке сагласне да их добровољно изврше у целости. Ако висина уговорне казне премаши износ из става 2. овог члана (10%), Уговор се сматра аутоматски раскинутим првог наредног дана и то искључивом кривицом Извођача радова.

**Члан 9.**

Изведени радови као и материјал који се употребљава за извођење уговорених радова, морају да одговарају опису радова, техничкој документацији и техничким нормативима а одговорност за њихов квалитет сноси Извођач радова.

**Члан 10.**

Гарантни рок за изведене радове износи \_\_\_\_ године од извршене примиопредаје радова, ако за поједине радове није законом предвиђен дужи рок. Извођач радова је дужан да у гарантном року, о свом трошку, отклони све недостатке који су настали због тога што се Извођач радова није придржавао својих обавеза у погледу квалитета изведених радова и уграђеног материјала.

**Члан 11.**

 Извођач се обавезује да приликом потписивања овог уговора достави уредно потписану и регистровану сопствену бланко меницу, без жираната у корист Наручиоца, са овлашћењем за попуну у висини од 10% од вредности уговора без ПДВ-а, са клаузулом „без протеста“ и „по виђењу“, на име доброг извршења посла, која ће трајати 90 (деведесет) дана дуже од истека рока важности уговора

Наручилац може да, уколико то изабрани понуђач изричито захтева у складу са насталим околностима, одобри авансно плаћање. Уколико наручилац одобри авансно плаћање, изабрани понуђач ће бити у обавези да, на име гаранције за „повраћај авансног плаћања“, достави Наручиоцу регистровану сопствену меницу по виђењу увредности авансне уплате, односно висина одобреног аванса не може бити већа од 25% уговорене вредности радова. Изабрани понуђач је у обавези да регистровану сопствену меницу достави пре уплате аванса.

**Члан 12.**

За све односе који могу настати применом овог уговора, а нису регулисани његовим одредбама, примењиваће се одредбе Закона о облигационим односима, Закона о планирању и изградњи, као и одредбе позитивних законских и других прописа који регулишу ову област.

**Члан 13.**

Овај уговор ступа на снагу даном потписивања обе уговорне стране и закључује се на временски период до окончања уговорених радова.

**Члан 14.**

Уговорне стране су сагласне да све евентуалне спорове који настану из овог уговора решавају споразумно, а уколико то није могуће, решаваће их надлежни суд у Нишу.

**Члан 15.**

Измене и допуне овог уговора важе само када се дају у писаној форми и уз обострану сагласност уговорних страна.

**Члан 16.**

 Овај уговор сачињен је у 4 (четири) истоветна примерка, од којих свака уговорна страна задржава по два примерка.

 **Н А Р У Ч И Л А Ц И З В О Ђ А Ч**

 **За Природно-математички**

 **факултет**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Проф. др Нико Радуловић**